**KÚPNA ZMLUVA**

uzavretá podľa ust. § 409 a nasl. v spojení s ust. § 269 ods. 2 zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“)

(ďalej len „**Zmluva**“)

**medzi:**

**Kupujúcim:** **PD Uhrovec, a.s.**

Sídlo: Uhrovec 754, 956 41 Uhrovec

IČO: 00 205 788

DIČ: 2020416409

IČ DPH: SK2020416409

Zápis: Obchodný register Okresného súdu Trenčín,

oddiel: Sa, vložka číslo: 10717/R

Štatutárny orgán: Ing. Jana Šestáková, predseda predstavenstva

 Ing. Igor Hudec, člen predstavenstva

Bankové spojenie: Tatra Banka a.s.

Číslo účtu (IBAN): IBAN: SK81 1100 0000 0026 2480 1198

(ďalej len „**Kupujúci**“)

**a**

**Predávajúcim:**

Sídlo:

IČO:

DIČ:

IČ DPH:

Zápis:

Štatutárny orgán:

Bankové spojenie:

Číslo účtu (IBAN):

(ďalej len „**Predávajúci**“)

(Kupujúci a Predávajúci ďalej spolu len „**Zmluvné strany**“ a samostatne tiež len „**Zmluvná strana**“)

**za nasledovných zmluvných podmienok:**

**I.**

**Úvodné ustanovenia**

* 1. Táto Zmluva sa uzatvára v nadväznosti na výsledok procesu zadávania zákazky, ktorý bol začatý zverejnením Výzvy na predkladanie ponúk v elektronickom obstarávacom systéme JOSEPHINE pod ID: 51884 pre zákazku s názvom „**Kontajnerový bitúnok a rozrábkareň**“ (ďalej len „**Výzva**“), v rámci vyhodnotenia ktorej sa Predávajúci na základe svojej ponuky stal úspešným uchádzačom. Podkladom pre uzavretie tejto Zmluvy je ponuka Predávajúceho vrátane ceny uvedenej v ponuke.

**II.**

**Predmet Zmluvy**

2.1 Touto Zmluvou sa Predávajúci zaväzuje dodať Kupujúcemu predmet plnenia podľa článku III. tejto Zmluvy (ďalej len „**Predmet plnenia**“) a Kupujúci sa zaväzuje Predávajúcemu za riadne a včas dodaný Predmet plnenia zaplatiť kúpnu cenu podľa článku IV. tejto Zmluvy.

**III.**

**Predmet plnenia**

3.1 Predmetom plnenia Predávajúceho podľa tejto Zmluvy je dodanie:

1. Kontajnerový bitúnok na hovädzí dobytok 1 ks

2. Kontajnerová rozrábkareň 1 ks

Kupujúcemu podľa podmienok uvedených v tejto Zmluve.

**IV.**

**Kúpna cena a platobné podmienky**

4.1 Kúpna cena riadne a včas dodaného Predmetu plnenia zo strany Predávajúceho Kupujúcemu podľa podmienok tejto Zmluvy je uvedená v Prílohe č. 1 tejto Zmluvy (ďalej len „**Kúpna cena**“).

4.2 Kúpna cena zahŕňa všetky a akékoľvek náklady, ktoré Predávajúcemu vzniknú v súvislosti s dodaním Predmetu plnenia Kupujúcemu podľa podmienok tejto Zmluvy.

4.3 Nárok Predávajúceho na zaplatenie Kúpnej ceny od Kupujúceho vzniká Predávajúcemu okamihom potvrdenia prevzatia Predmetu plnenia ako celku zo strany Kupujúceho na základe preberacieho protokolu podľa bodu 5.3 článku V. tejto Zmluvy.

4.4 Kúpnu cenu Kupujúci Predávajúcemu uhradí na základe Predávajúcim vystavenej faktúry v súlade s bodom 4.3 tohto článku tejto Zmluvy s lehotou splatnosti faktúry šesťdesiat (60) dní odo dňa jej preukázateľného doručenia Kupujúcemu.

4.5 Ak faktúra Predávajúceho nebude obsahovať náležitosti určené všeobecne záväznými právnymi predpismi, Kupujúci je oprávnený vrátiť ju Predávajúcemu na prepracovanie, resp. doplnenie, bez následkov omeškania na strane Kupujúceho. Oprávneným vrátením faktúry prestáva plynúť pôvodná lehota splatnosti faktúry, pričom odo dňa doručenia opravenej faktúry Kupujúcemu začína plynúť nová lehota splatnosti faktúry.

4.6 Kúpna cena bude zo strany Kupujúceho uhradená v prospech bankového účtu Predávajúceho uvedeného vo faktúre vystavenej Predávajúcim. Za deň uhradenia Kúpnej ceny sa považuje deň zadania príkazu na odpísanie finančných prostriedkov zodpovedajúcich výške Kúpnej ceny z bankového účtu Kupujúceho v prospech bankového účtu Predávajúceho.

**V.**

**Dodacie podmienky**

5.1 Predávajúci sa zaväzuje dodať Kupujúcemu Predmet plnenia v lehote do deväťdesiat (90) kalendárnych dní odo dňa doručenia písomnej výzvy Kupujúceho na dodanie Predmetu plnenia na emailovú adresu Predávajúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ktorej nepretržitú funkčnosť je Predávajúci povinný počas platnosti tejto Zmluvy zabezpečiť; výzva Kupujúceho na dodanie Predmetu plnenia sa, vzhľadom na uvedené, považuje za doručenú Predávajúcemu okamihom jej odoslania zo strany Kupujúceho.

5.2 Podmienkami dodania Predmetu plnenia zo strany Predávajúceho Kupujúcemu sú:

1. dodanie Predmetu plnenia podľa špecifikácie uvedenej v Prílohe č. 2 tejto Zmluvy zodpovedajúcej požiadavkám na predmet zákazky podrobne vymedzený vo Výzve,
2. dodanie a inštalácia Predmetu plnenia v mieste dodania a inštalácie Predmetu plnenia podľa bodu 5.3 tohto článku tejto Zmluvy,
3. dodanie dokumentácie k Predmetu plnenia podľa bodu 5.4 tohto článku tejto Zmluvy,
4. zaškolenie Kupujúcim poverených osôb na obsluhu Predmetu plnenia podľa bodu 5.5 tohto článku tejto Zmluvy,
5. zabezpečenie technickej inšpekcie Predmetu plnenia alebo jeho časti vrátane odborného stanoviska inštitúcie oprávnenej vykonať technickú inšpekciu Predmetu plnenia,
6. poskytnutie súčinnosti pri uvádzaní Predmetu plnenia do prevádzky,
7. zabezpečenie bezplatných servisných prehliadok Predmetu plnenia podľa článku VI. tejto Zmluvy.

5.3 Predávajúci je povinný Predmet plnenia Kupujúcemu dodať a inštalovať v mieste dodania a inštalácie Predmetu plnenia, ktorým je sídlo Kupujúceho. Predávajúci je povinný zabezpečiť dodanie a inštaláciu Predmetu plnenia tak, aby bol Predmet plnenia v celom rozsahu spôsobilý na bezproblémové uvedenie do prevádzky. Dodaný a nainštalovaný Predmet plnenia spôsobilý na bezproblémové uvedenie do prevádzky bude zo strany Predávajúceho odovzdaný Kupujúcemu na základe písomného preberacieho protokolu podpísaného oboma Zmluvnými stranami. Kupujúci je oprávnený Predmet plnenia neprevziať, ak Predmet plnenia nezodpovedá špecifikácii podľa Prílohy č. 2 tejto Zmluvy a/alebo nie je dodaný podľa podmienok tejto Zmluvy a/alebo nie je v celom rozsahu spôsobilý na bezproblémové uvedenie do prevádzky.

5.4 Predávajúci je k Predmetu plnenia a jeho jednotlivým súčastiam povinný dodať kompletnú dokumentáciu v slovenskom jazyku, najmä, nie však výlučne:

1. návody na obsluhu a údržbu jednotlivých súčastí Predmetu plnenia,
2. servisné knižky s určením intervalov servisných prehliadok jednotlivých súčastí Predmetu plnenia,
3. záručné listy jednotlivých súčastí Predmetu plnenia,
4. odborné stanovisko technickej inšpekcie k Predmetu plnenia alebo k jeho časti.

5.5 Predávajúci je povinný zaškoliť Kupujúcim poverené osoby na obsluhu Predmetu plnenia v mieste a v čase určenom Kupujúcim a oznámenom Predávajúcemu v rozsahu spôsobu obsluhy Predmetu plnenia.

**VI.**

**Zodpovednosť za vady a servisné prehliadky**

6.1 Predávajúci poskytuje Kupujúcemu na Predmet plnenia, vrátane všetkých jeho súčastí, záruku v trvaní tridsaťšesť (36) mesiacov. Poskytnutím záruky Kupujúcemu Predávajúci preberá záväzok, že si Predmet plnenia, vrátane všetkých jeho súčastí, zachová počas záručnej doby vlastnosti podľa podmienok tejto Zmluvy.

6.2 Záručná doba začína plynúť dňom uvedenia Predmetu plnenia do prevádzky.

6.3 Práva Kupujúceho vyplývajúce zo zodpovednosti Predávajúceho za vady Predmetu plnenia počas záručnej doby, t. j. reklamáciu vady Predmetu plnenia v záručnej dobe, Kupujúci uplatní u Predávajúceho doručením reklamácie vady Predmetu plnenia bez zbytočného odkladu od zistenia vady Predmetu plnenia, a to vo forme zaslania reklamácie vady Predmetu plnenia na emailovú adresu Predávajúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ktorej nepretržitú funkčnosť je Predávajúci povinný počas trvania záručnej doby zabezpečiť; reklamácia vady Predmetu plnenia sa, vzhľadom na uvedené, považuje za doručenú Predávajúcemu okamihom jej odoslania zo strany Kupujúceho. V reklamácii vady Predmetu plnenia Kupujúci uvedie, akým spôsobom sa reklamovaná vada Predmetu plnenia prejavuje a požadovaný druh nároku, ktorý si u Predávajúceho na základe reklamovanej vady Predmetu plnenia uplatňuje.

6.4 Predávajúci je povinný potvrdiť prijatie reklamácie vady Predmetu plnenia bezodkladne, a to vo forme zaslania potvrdzovacej odpovede na emailovú adresu Kupujúceho, z ktorej mu bola reklamácia vady Predmetu plnenia odoslaná.

6.5 V prípade reklamácie vady Predmetu plnenia v záručnej dobe je Predávajúci povinný Kupujúcim reklamovanú vadu Predmetu plnenia odstrániť bezplatne, a to bezodkladne, najneskôr však do štyridsaťosem (48) hodín od okamihu doručenia reklamácie vady Predmetu plnenia zo strany Kupujúceho na emailovú adresu Predávajúceho podľa bodu 6.3 tohto článku tejto Zmluvy, ak sa Zmluvné strany s prihliadnutím na povahu reklamovanej vady Predmetu plnenia a/alebo časovú náročnosť úkonov nevyhnutných na odstránenie reklamovanej vady Predmetu plnenia a/alebo objektívnu dostupnosť náhradných dielov potrebných na odstránenie reklamovanej vady Predmetu plnenia písomne nedohodnú na inej primeranej lehote odstránenia reklamovanej vady Predmetu plnenia, ktorá však nesmie presiahnuť tridsať (30) kalendárnych dní od okamihu doručenia reklamácie vady Predmetu plnenia zo strany Kupujúceho na emailovú adresu Predávajúceho podľa bodu 6.3 tohto článku tejto Zmluvy.

6.6 Predávajúci je povinný po riadnom odstránení reklamovanej vady Predmetu plnenia predložiť Kupujúcemu na podpis písomný preberací protokol o odstránení reklamovanej vady Predmetu plnenia, pričom pokiaľ tak neuskutoční, reklamovaná vada Predmetu plnenia sa nepovažuje za odstránenú.

6.7 V prípade, ak Predávajúci neodstraňuje reklamované vady Predmetu plnenia riadne a včas, t. j. za podmienok a v lehotách podľa tejto Zmluvy alebo ak Predávajúci začne reklamované vady Predmetu plnenia odstraňovať, ale neodstraňuje ich riadne a v lehotách podľa tejto Zmluvy, má Kupujúci právo odstrániť reklamované vady Predmetu plnenia sám alebo prostredníctvom tretej osoby, a to aj bez predchádzajúceho informovania Predávajúceho. V takýchto prípadoch je Kupujúci oprávnený od Predávajúceho požadovať úhradu nákladov, ktoré Kupujúci vynaložil na odstraňovanie reklamovaných vád Predmetu plnenia. Uvedeným postupom Kupujúceho nie sú dotknuté ustanovenia tejto Zmluvy týkajúce sa dohodnutej záručnej doby a zodpovednosti Predávajúceho za vady Predmetu plnenia, ktoré sa počas tejto záručnej doby vyskytnú na Predmete plnenia, ako aj ani nároky Kupujúceho v zmysle článku VII. tejto Zmluvy.

6.8 Doba od uplatnenia reklamácie vady Predmetu plnenia zo strany Kupujúceho do dňa odstránenia reklamovanej vady Predmetu plnenia sa do záručnej doby Predmetu plnenia nepočíta.

6.9 Predávajúci sa na základe tejto Zmluvy zaväzuje pre Kupujúceho zabezpečovať bezplatné pravidelné servisné prehliadky Predmetu plnenia a s tým súvisiaci bezplatný pravidelný servis Predmetu plnenia, a to v rozsahu a po dobu predpísanými pre jednotlivé súčasti Predmetu plnenia, maximálne však po dobu piatich (5) rokov odo dňa uvedenia Predmetu plnenia do prevádzky.

6.10 Požiadavku Kupujúceho podľa bodu 6.9 tohto článku tejto Zmluvy Kupujúci uplatní u Predávajúceho doručením na emailovú adresu Predávajúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ktorej nepretržitú funkčnosť je Predávajúci povinný počas doby vyplývajúcej z bodu 6.9 tohto článku tejto Zmluvy zabezpečiť; požiadavka Kupujúceho sa, vzhľadom na uvedené, považuje za doručenú Predávajúcemu okamihom jej odoslania zo strany Kupujúceho. V požiadavke Kupujúci uvedie požadovaný druh úkonu podľa bodu 6.9 tohto článku tejto Zmluvy, ktorý je Predávajúci povinný zabezpečiť.

6.11 Predávajúci je povinný prijatie požiadavky Kupujúceho podľa bodu 6.9 tohto článku tejto Zmluvy potvrdiť bezodkladne, a to vo forme zaslania potvrdzovacej odpovede na emailovú adresu Kupujúceho, z ktorej mu bola požiadavka Kupujúceho podľa bodu 6.9 tohto článku tejto Zmluvy odoslaná.

6.12 V prípade požiadavky Kupujúceho podľa bodu 6.9 tohto článku tejto Zmluvy je Predávajúci povinný zabezpečiť bezplatné pravidelné servisné prehliadky Predmetu plnenia a s tým súvisiaci bezplatný pravidelný servis Predmetu plnenia, bezodkladne, najneskôr však do štyridsaťosem (48) hodín od okamihu doručenia požiadavky Kupujúceho podľa bodu 6.9 tohto článku tejto Zmluvy na emailovú adresu Predávajúceho podľa bodu 6.10 tohto článku tejto Zmluvy, ak sa Zmluvné strany písomne nedohodnú na inej primeranej lehote, ktorá však nesmie presiahnuť tridsať (30) kalendárnych dní od okamihu doručenia požiadavky Kupujúceho podľa bodu 6.9 tohto článku tejto Zmluvy na emailovú adresu Predávajúceho podľa bodu 6.10 tohto článku tejto Zmluvy.

6.13 Predávajúci je povinný po každej pravidelnej servisnej prehliadke Predmetu plnenia a s tým súvisiacim bezplatným pravidelným servisom Predmetu plnenia, zabezpečiť zápis o vykonaných úkonoch podľa bodu 6.9 tohto článku tejto Zmluvy do príslušnej dokumentácie Predmetu plnenia resp. vydanie listiny preukazujúcej vykonanie úkonu podľa bodu 6.9 tohto článku tejto Zmluvy v rámci Predmetu plnenia, pričom pokiaľ uvedené nezabezpečí, úkon podľa bodu 6.9 tohto článku tejto Zmluvy sa nepovažuje za vykonaný.

6.14 V prípade, ak Predávajúci nezabezpečí bezplatné pravidelné servisné prehliadky Predmetu plnenia a s tým súvisiaci bezplatný pravidelný servis Predmetu plnenia, riadne a včas, t. j. za podmienok a v lehotách podľa tejto Zmluvy alebo ak Predávajúci zabezpečí začatie vykonávania týchto úkonov, ale nepokračuje v nich riadne a v lehotách podľa tejto Zmluvy, má Kupujúci právo zabezpečiť tieto úkony sám alebo prostredníctvom tretej osoby, a to aj bez predchádzajúceho informovania Predávajúceho. V takýchto prípadoch je Kupujúci oprávnený od Predávajúceho požadovať úhradu nákladov, ktoré Kupujúci vynaložil na zabezpečenie pravidelných servisných prehliadok Predmetu plnenia a s tým súvisiaci pravidelný servis Predmetu plnenia. Uvedeným postupom Kupujúceho nie sú dotknuté nároky Kupujúceho v zmysle článku VII. tejto Zmluvy.

**VII.**

**Zodpovednosť za škody a sankcie**

7.1 Zodpovednosť Predávajúceho za škody spôsobené Kupujúcemu porušením ustanovení tejto Zmluvy zo strany Predávajúceho sa riadi ust. § 373 a nasl. Obchodného zákonníka.

7.2 V prípade omeškania Predávajúceho so splnením jeho povinnosti podľa bodu 5.1 článku V. tejto Zmluvy, má Kupujúci voči Predávajúcemu nárok na zaplatenie zmluvnej pokuty vo výške 0,3% z Kúpnej ceny Predmetu plnenia za každý, aj začatý, deň omeškania Predávajúceho so splnením tejto povinnosti.

7.3 V prípade omeškania Predávajúceho so splnením ktorejkoľvek podmienky podľa bodu 5.2 článku V. tejto Zmluvy, má Kupujúci voči Predávajúcemu nárok na zaplatenie zmluvnej pokuty vo výške 0,3% z Kúpnej ceny Predmetu plnenia za každý, aj začatý, deň omeškania Predávajúceho so splnením tejto podmienky.

7.4 V prípade omeškania Predávajúceho so splnením jeho povinnosti podľa bodu 6.5 článku VI. tejto Zmluvy, má Kupujúci voči Predávajúcemu nárok na zaplatenie zmluvnej pokuty vo výške sto (100,00) EUR za každý aj začatý deň omeškania Predávajúceho so splnením tejto povinnosti.

7.5 V prípade omeškania Predávajúceho so splnením jeho povinnosti podľa bodu 6.12 článku VI. tejto Zmluvy, má Kupujúci voči Predávajúcemu nárok na zaplatenie zmluvnej pokuty vo výške sto (100,00) EUR za každý aj začatý deň omeškania Predávajúceho so splnením tejto povinnosti.

7.6 Úhradou zmluvnej pokuty zo strany Predávajúceho podľa tejto Zmluvy nie je dotknutý nárok Kupujúceho na náhradu škody v plnej výške.

**VIII.**

**Osobitné ustanovenia**

8.1 Predávajúci je v súvislosti s dodaním Predmetu plnenia podľa tejto Zmluvy Kupujúcemu oprávnený realizovať časť Predmetu plnenia prostredníctvom subdodávateľa resp. viacerých subdodávateľov. Oprávnenie Predávajúceho podľa predchádzajúcej vety sa však nevzťahuje na dodanie Predmetu plnenia podľa tejto Zmluvy prostredníctvom subdodávateľa resp. viacerých subdodávateľov ako celku. Zodpovednosť za dodanie Predmetu plnenia podľa tejto Zmluvy v prípade realizácie časti Predmetu plnenia podľa tejto Zmluvy prostredníctvom subdodávateľa resp. viacerých subdodávateľov nesie v celom rozsahu Predávajúci.

8.2 Predávajúci je v čase uzavretia tejto Zmluvy povinný v rámci Prílohy č. 3 tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do Registra partnerov verejného sektora. Táto povinnosť Predávajúceho v rovnakom rozsahu platí aj pri každej zmene subdodávateľa.

8.3 Predávajúci vyhlasuje, že vzhľadom na charakter finančného plnenia podľa tejto Zmluvy spĺňa a počas trvania tejto Zmluvy bude spĺňať všetky a akékoľvek požiadavky pre neho vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“). Predávajúci v tejto súvislosti vyhlasuje, že v prípade, ak bude Predmet plnenia podľa tejto Zmluvy realizovať prostredníctvom subdodávateľa, každý subdodávateľ Predávajúceho spĺňa a počas trvania tejto Zmluvy bude spĺňať všetky a akékoľvek požiadavky pre takéhoto subdodávateľa vyplývajúce zo Zákona o RPVS, ak takéto požiadavky zo Zákona o RPVS pre neho vyplývajú.

8.4 Predávajúci sa zaväzuje strpieť výkon kontroly / auditu / overovania vykonávaných vo vzťahu ku Kupujúcemu a/alebo k Predmetu plnenia zo strany oprávnených osôb, poskytnúť Kupujúcemu a oprávneným osobám všetku nimi požadovanú súčinnosť a plniť všetky povinnosti a záväzky, ktoré sa na Predávajúceho v tejto súvislosti vzťahujú alebo sa neho môžu vzťahovať, najmä, nie však výlučne, povinnosti týkajúce sa predkladania a uchovávania dokumentácie súvisiacej s realizáciou Predmetu plnenia podľa tejto Zmluvy, a to po dobu platnosti a účinnosti tejto Zmluvy, resp. po dobu vyplývajúcu z tejto Zmluvy, ako aj po dobu platnosti a účinnosti, resp. po dobu vyplývajúcu zo Zmluvy o poskytnutí nenávratného finančného príspevku uzavretej medzi Kupujúcim a poskytovateľom nenávratného finančného príspevku dňa ..................... zverejnenej v Centrálnom registri zmlúv (ďalej len „**Zmluva o poskytnutí NFP**“). V tejto súvislosti sú oprávnenými osobami najmä:

1. poskytovateľ nenávratného finančného príspevku a ním poverené osoby,
2. útvar vnútorného auditu riadiaceho orgánu alebo sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. orgán auditu, jeho spolupracujúce orgány (úrad vládneho auditu) a osoby poverené na výkon kontroly / auditu,
5. splnomocnení zástupcovia Európskej komisie a Európskeho dvora audítorov,

f) orgán zabezpečujúci ochranu finančných záujmov EÚ,

g) osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

8.5 Zmluvné strany sa zaväzujú v rámci zmluvného vzťahu založeného touto Zmluvou dodržiavať a presadzovať platné všeobecne záväzné právne predpisy zakazujúce korupciu.

8.6 Kupujúci je oprávnený započítať pohľadávku Predávajúceho, a to aj v prípade, že táto pohľadávka Predávajúceho ešte nie je splatná, so svojimi pohľadávkami voči Predávajúcemu, ktoré mu vzniknú zo škôd spôsobených Predávajúcim alebo sankcií voči Predávajúcemu alebo z iných záväzkov Predávajúceho voči Kupujúcemu a Predávajúci k tomu týmto dáva Kupujúcemu svoj súhlas. V prípade jednostranného započítania splatnej a nesplatnej pohľadávky zaniknú (stretnú sa) pohľadávky okamihom, kedy bude prejav vôle smerujúci k započítaniu doručený druhej Zmluvnej strane. Predávajúci nie je oprávnený započítať akúkoľvek pohľadávku Kupujúceho so svojimi pohľadávkami voči Kupujúcemu.

8.7 Predávajúci nie je oprávnený postúpiť práva a povinnosti vyplývajúce z tejto Zmluvy vrátane postúpenia pohľadávky vzniknutej podľa tejto Zmluvy alebo s ňou súvisiacej na tretie osoby.

8.8 Predávajúci nie je oprávnený zriadiť záložné právo na pohľadávky, ktoré mu vzniknú z tejto Zmluvy voči Kupujúcemu.

**IX.**

**Trvanie Zmluvy**

9.1 Táto Zmluva nadobúda platnosť a účinnosť dňom jej podpisu oboma Zmluvnými stranami.

9.2 Táto Zmluva zaniká:

a) písomnou dohodou oboch Zmluvných strán o skončení trvania tejto Zmluvy ku dňu uvedenú v takejto dohode,

b) písomnou výpoveďou Kupujúceho aj bez uvedenia dôvodu s výpovednou dobou jeden (1) mesiac počítanou od prvého dňa kalendárneho mesiaca nasledujúceho po kalendárnom mesiaci, v ktorom došlo k doručeniu výpovede Predávajúcemu,

c) písomným odstúpením od tejto Zmluvy podľa bodu 9.3 alebo 9.4 tohto článku tejto Zmluvy.

9.3 Kupujúci je oprávnený písomne odstúpiť od tejto Zmluvy v prípade, ak:

a) sa Predávajúci dostane do omeškania s dodaním Predmetu plnenia podľa tejto Zmluvy o viac ako sedem (7) kalendárnych dní alebo

b) Predávajúci porušil akúkoľvek povinnosť vyplývajúcu mu z tejto Zmluvy a k náprave nedošlo ani po uplynutí dodatočnej lehoty sedem (7) kalendárnych dní poskytnutej Predávajúcemu v písomnej výzve uskutočnenej zo strany Kupujúceho alebo

c) sa akékoľvek vyhlásenie Predávajúceho podľa tejto Zmluvy ukázalo ako nepravdivé, neúplné alebo nesplnené alebo

1. v procese Výzvy Predávajúci predložil nepravdivé doklady alebo uviedol nepravdivé, neúplné alebo skreslené údaje alebo
2. Predávajúci vstúpil do likvidácie alebo sa voči Predávajúcemu začalo konkurzné alebo reštrukturalizačné konanie alebo
3. dôjde ku skončeniu trvania / zrušeniu Zmluvy o poskytnutí NFP z akýchkoľvek dôvodov alebo
4. výsledky administratívnej finančnej kontroly zo strany poskytovateľa nenávratného finančného príspevku Kupujúcemu na základe Zmluvy o poskytnutí NFP uzavretej medzi Kupujúcim a poskytovateľom nenávratného finančného príspevku neumožňujú financovanie výdavkov vzniknutých z tohto obstarávania resp. z tejto Zmluvy alebo žiadosť o poskytnutie nenávratných finančných prostriedkov nebude schválená.

9.4 Predávajúci je oprávnený písomne odstúpiť od tejto Zmluvy v prípade, ak sa Kupujúci dostane do omeškania s úhradou faktúry za dodanie Predmetu plnenia podľa tejto Zmluvy o viac ako šesťdesiat (60) dní od uplynutia lehoty jej splatnosti.

9.5 V prípade odstúpenia od tejto Zmluvy táto Zmluva zaniká dňom doručenia písomného oznámenia odstupujúcej Zmluvnej strany druhej Zmluvnej strane.

9.6 Nároky Kupujúceho na náhradu škody a/alebo na úhradu sankcií podľa tejto Zmluvy a/alebo zákonných sankcií nie sú odstúpením od tejto Zmluvy dotknuté.

**X.**

**Záverečné ustanovenia**

10.1 Akékoľvek zmeny a doplnky tejto Zmluvy sa môžu uskutočňovať len na základe písomného súhlasu oboch Zmluvných strán, a to formou očíslovaných dodatkov k tejto Zmluve.

10.2 Právne vzťahy touto Zmluvou výslovne neupravené sa riadia príslušnými ustanoveniami Obchodného zákonníka a primerane ostatnými právnymi predpismi platnými a účinnými na území Slovenskej republiky.

10.3 Písomnosti Zmluvných strán sa doručujú na adresy uvedené v záhlaví tejto Zmluvy, resp. na aktuálnu adresu zapísanú v príslušnom registri a považujú sa za doručené dňom prevzatia adresátom. Ustanovenia tejto Zmluvy o doručovaní prostredníctvom emailových adries tým nie sú dotknuté; každá zo Zmluvných strán zodpovedá za funkčnosť svojich emailových adries uvedených v tejto Zmluve.

10.4 Písomnosti Zmluvných strán sa považujú za doručené aj v prípade, ak boli vrátené odosielateľovi pričom adresát svojím konaním alebo opomenutím zmaril doručenie písomnosti (t. j. v prípade, ak adresát odmietol prevzatie písomnosti, je neznámy, alebo ak v odbernej lehote písomnosť neprevzal). Vo všetkých prípadoch uvedených v predchádzajúcej vete tohto ustanovenia Zmluvy sa písomnosť považuje za doručenú uplynutím tretieho (3.) dňa odo dňa jej odoslania. Účinky doručenia nastanú aj vtedy, ak sa adresát o obsahu a doručení písomnosti nedozvedel.

10.5 V prípade, že niektoré ustanovenie tejto Zmluvy je neplatné, neúčinné alebo nevykonateľné alebo sa takým stane neskôr, nebude to mať vplyv na platnosť, účinnosť ani vykonateľnosť ostatných ustanovení tejto Zmluvy a každá Zmluvná strana sa zaväzuje na výzvu druhej Zmluvnej strany uzavrieť s ňou novú zmluvu, resp. dodatok k tejto Zmluve, ktorým sa nahradí dotknuté (neplatné, neúčinné alebo nevykonateľné) ustanovenie, pokiaľ to bude potrebné a/alebo vhodné na úplné dosiahnutie účelu sledovaného Zmluvnými stranami pri uzatváraní tejto Zmluvy. Nové ustanovenie pritom musí čo najviac zodpovedať účelu sledovanému dotknutým (nahrádzaným) ustanovením.

10.6 Neoddeliteľnými súčasťami tejto Zmluvy sú jej nasledovné prílohy:

Príloha č. 1 – Kúpna cena,

Príloha č. 2 – špecifikácia Predmetu plnenia,

Príloha č. 3 – zoznam subdodávateľov Predávajúceho.

10.7 Táto Zmluva je vyhotovená v troch (3) rovnopisoch, každý s platnosťou originálu, pričom Kupujúci obdrží dva (2) jej rovnopisy a Predávajúci jeden (1) jej rovnopis.

10.8 Zmluvné strany vyhlasujú, že si túto Zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho k tejto Zmluve pripájajú svoje podpisy.

V Uhrovci dňa \_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_

**Kupujúci:** **Predávajúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PD Uhrovec, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PD Uhrovec, a.s.

Príloha č. 1 – Kúpna cena *(v zmysle ponuky úspešného uchádzača)*

Príloha č. 2 – špecifikácia Predmetu plnenia *(v zmysle ponuky úspešného uchádzača)*

Príloha č. 3 – zoznam subdodávateľov Predávajúceho

*Označiť jednu z možností:*\*

|  |  |
| --- | --- |
|  | Na plnení predmetu zmluvy sa nebudú podieľať subdodávatelia. |
|  |  |
|  | Na plnení predmetu zmluvy sa budú podieľať títo subdodávatelia: |

|  |  |  |  |
| --- | --- | --- | --- |
| P.č. | Údaje o subdodávateľoch - obchodné meno, IČO: | Podiel subdodávky na celkovej dodávke v %: | Osoba oprávnená konať za subdodávateľa: |
| Meno a priezvisko, dátum narodenia: | Adresa pobytu: |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Poznámky:\*\*

...................................................................................................................................................................

...................................................................................................................................................................

...................................................................................................................................................................

\*Označiť možnosť „x“

\*\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

 ............................................................

 *podpis a pečiatka predávajúceho*